Sotilaan säännöt
Seuraavat säännöt koskevat kaikkia sotilaita. Johtajana vastaat osaltasi
myös siitä, että jokainen alaisistasi noudattaa niitä. Ne perustuvat
kansainvälisiin sopimuksiin. Rikkeisiin sinulla on velvollisuus ja
oikeus puuttua tarpeen vaatiessa kovinkin ottein.

 Ole kurinalainen sotilas. Sodankäynnin kansainvälisten lakien ja tapojen rikkominen tahraa sekä joukko-osaston että oman maineesi ja aiheuttaa tarpeetonta kärsimystä. Julmuus ei heikennä vihollisen taistelutahtoa vaan lisää sitä.
 Taistele ainoastaan vihollisen sotilaita ja sotilaallisia kohteita vastaan.
 Älä tuhoa enempää, kuin mitä tehtäväsi vaatii.
 Älä surmaa tai haavoita taistelukyvyttömiä tai antautuvia vihollisia. Riisu heidät aseista ja luovuta esimiehillesi.
 Kokoa haavoittuneet ja sairaat sekä huolehdi heistä, olivatpa he ystäviä tai vihollisia.
 Kohtele asiallisesti kaikkia vallassasi olevia vihollisia ja siviilejä.
 Sotavankeja ei saa pakottaa antamaan muita tietoja kuin omat henkilötietonsa. Sotavankien ruumiillinen ja henkinen kidutus on kielletty.
 Panttivankien ottaminen on kielletty.
 Pidättäydy kaikista kostotoimista.
 Älä vahingoita Punaisen Ristin, Punaisen Puolikuun, Punaisen Leijonan ja Auringon suojatunnuksella varustettuja henkilöitä tai kohteita. Kunnioita valkoista neuvottelulippua sekä kulttuurikohteen ja vaarallisen kohteen suojatunnusta.
 Kunnioita toisten omaisuutta. Ryöstäminen on kielletty.
 Pyri estämään näiden sääntöjen loukkaukset. Ilmoita mahdollinen loukkaus esimiehillesi.

Lähde: Reservin johtajan opas 1996, s. 150.

Asiatekstit
1996